Йордан Стубел
Пролет иде!

chitanka.info

До трън дядо седна

и далеч погледна,

дето снежни ниви

дремят мълчаливи.

Па извика дядо

като лудо-младо:

— Ставай, бабо, вече

ей я отдалече

пролет се надига,

радостна пристига…

Бялото кокиче

ето го наднича,

а до него чака

смешльо кукуряка —

чашка да разтвори

и да заговори

на поля и птички,

да запеят всички…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.